قوزئی قیبریس تورک جمهوریتی پرزیدنتی مصطفی آکینجی، بو هفته‌نین، قیبریس‌ین و بؤلگه‌نین گله‌جگی باخیمین‌دان حیاتی اهمیته صاحب بیر قرار هفته‌سی اولاجاغینی سؤیله‌دی.
قوزئی قیبریس تورک جمهوریتی پرزیدنتی آکینجی، سوئیس‌ین کرانس-مونتانا شهرینده تشکیل ائدیلن قیبریس کونفرانسیندا وئریلن آرادا ائتدیگی آچیقلامادا، سوره‌جه  باغلی قیمتلندیرمه‌لر ائتدی.
آکینجی،
"قیبریس‌ین گله‌جک نسیل‌لری اوچون ان یاخشی‌سینی ائتمک‌دن باشقا بیر مقصدیمیز یوخدور. بو سبب‌دن بورا‌داکی مسئولیت‌لریمیزه فوکوسلانمیش اولماقداییق. قیبریس تورک خالقینی و بیر بوتون اولا‌راق آدامیزین، حاق ائتدیگی داها گؤزل، باریش ایچینده بیر گله‌جه‌یه داشیماق اوچون قطعیتله بوراداییق. اومید ائدیرم کی، بو جیدی قارشی‌لیق‌سیز قالماز. " دئدی.
"تئز-تئز ایفاده ائتدیگیمیز کیمی، بیز بو کونفرانسین آرتیق بیر قرار کونفرانسی اولدوغو آنلاییشی ایچینده حرکت ائدیریک." دئین آکینجی، بو سبب‌دن اؤتورو بعضی موضوعلارین تکنیکی کومیته‌لره حواله ائدیلمه‌سی ایستیقامتین‌دکی روم تکلیفینه تصدیق وئرمه‌دیکلری‌نین وورغولادی.
مصطفی آکینجی، بیرلشمیش میللت‌لر تشکیلاتی‌نین باش کاتیبی آنتونیو گوترش‌ین ده قاتیلیمی اهمیت‌لی موضوعلارین بیر پاکت چرچیوه‌سینده اله آلینا‌راق حلّ اولونماسی فیکری‌نین جمعه آخشامی طرف‌لر قبول ائدیلدیگینی خاطیرلاتدی.
تورک طرفی‌نین اوزون زامان‌دیر مذاکیره‌لرده موضوعلارین تک-تک اله آلینا‌راق حلّ اولونماسی اوسولونون آرتیق وئریملی اولمادیغینی و پاکت یاناشماسی‌نین ضروری اولدوغونو ایفاده ائتدیگینی وورغولایان قوزئی قیبریس تورک جمهوریتی پرزیدنتی،
"بو چرچیوه‌ده، قیبریس تورک خالقی‌نین برابرلیک، امنیت و آزادلیق ایچینده یاشایاجاغی، روم خالقی‌نین دا اؤزونو تهدید آلتیندا حیس ائتمیه‌جگی بیر چرچیوه‌نین اورتایا چیخماسی اوچون گرک سیاسی پارتیلریمیز و احتیاج تورکیه خاریجی ایشلر ناظیری و ایش یولداش‌لاری ایله یاخین موشاویره ایچینده ایمکان‌لاریمیزین سوردورمکتییز." ایفاده‌سینی ایستیفاده ائتدی.
